nahid-hub/BLUGE-bengali-wikipedia-section-title-prediction huggingface dataset:
বহু বছর আগে থেকে যখন দ্বীপবাসীরা কোন একটি ঘটনার ব্যাখ্যা অন্য কিছুর মাধ্যমে করতে পারতেন না তখন অমঙ্গলকারী জীবের সাহায্যে তা ব্যাখ্যা করতেন; অনেক পুরনো কাল্পনিক কথা ও প্রাকৃতিক উপাদান পরিবর্তনশীল অর্কনি সমুদ্রের উপর ভিত্তি করে তৈরি হয়েছে। প্রতিষ্ঠিত অরকেডিও গল্প গুলো স্ক্যান্ডিনেভিয়ান পুরাণের ঐতিহ্যবাহী শেলটিক গল্পের মাধ্যমে প্রভাবিত হয়েছে, তাই মনে করা হয় নুক্লাভির শিকর আছে পৌরাণিক নর্সমানব এবং ঐতিহ্যবাহী শেলটিক পানির ঘোড়ার সংযুক্তকারী জীবের মাঝে।

সঠিক অনুচ্ছেদ শিরোনাম কোনটি?
titleA. বন্দী অবস্থা
titleB. উৎপত্তি
titleC. লোক বিশ্বাস
titleD. বর্ণনা এবং সাধারণ বৈশিষ্ট্য
উত্তর: titleB
নাতিদীর্ঘ আঠারো পংক্তির নিরেট স্থাপত্যের এই গীতিকবিতায় রয়েছে ছয় পংক্তির তিনটি স্তবক। প্রথম স্তবকে কবি মূলত নিজের কথা বলেছেন; দ্বিতীয় স্তবকে বলেছেন এক ঝলক দেখা প্রিয় মুখের কথা এবং তৃতীয় স্তবকে বলেছেন একটি স্বপ্নের কথা। কবিতাটি জীবনানন্দ দাশের প্রিয় ছন্দ অক্ষরবৃত্ত বা পয়ারে রচিত। তবে পর্ব বিন্যাসে সমতা রক্ষা করা হয় নি।

প্রথম স্তবকের প্রতি পংক্তি তিন পর্বের, যার মাত্রা বিন্যাস ৮+৮+৬। ৮ মাত্রার একটি পর্ব মধ্যভাগে থাকার কারণে এ স্তবকের ছন্দবিন্যাসকে মহাপয়ার পর্যায়ী বলা যায়।

দ্বিতীয় স্তবকে বিভিন্ন পংক্তির পর্ব বিন্যাস বিভিন্ন ; যেমনঃ ৮+৮+২; ৪+৮+১০; ৮+৬, ৮+৮+১০; ৮+৪+৪+১০ এবং ৮+৪+১০।

তৃতীয় স্তবকের পর্ব ও মাত্রা বিন্যাস এরকমঃ ৮+১০; ৪+৮+৬; ৮+৪+১০; ৮+১০; ৮+৪+৮+৬ এবং ৮+৮+৬; পয়ারে বা অক্ষরবৃত্তের এরূপ সূত্রহীন ব্যবহার সত্ত্বেও কবিতাটির সঙ্গীতময়তা অতুলনীয়। এ কারণে অনুমিত হয় যে শব্দবিন্যাস এদিক-সেদিক করে কবিতাটির সঠিক পর্ববিন্যাস নির্ণয় করা আবশ্যক।

সঠিক অনুচ্ছেদ শিরোনাম কোনটি?
titleA. এলান পো'র টু হেলেন এর সঙ্গে সাযুজ্য
titleB. কাঠামো এবং রচনা কৌশল
titleC. অনুবাদ
titleD. অর্থক্রম
উত্তর: titleB
ডেরেন চলচ্চিত্রকে শিল্প হিসাবে সংজ্ঞায়িত করেছেন, চলচ্চিত্র উপভোগের জন্য একটি বৌদ্ধিক প্রসঙ্গ সরবরাহ করেছিলেন এবং বিভিন্ন ধরনের স্বাধীন চলচ্চিত্র সমাজগুলির জন্য তাত্ত্বিক শূন্যস্থান পূরণ করেছিলেন। যুক্তরাষ্ট্র, কানাডা এবং কিউবাতে আভঁ-গার্দ চলচ্চিত্র তত্ত্বের পাশাপাশি ভুডু বিষয়ক বক্তৃতা প্রদান, লেখালেখি এবং চলচ্চিত্র বিতরণ শুরু করার মধ্য দিয়ে ডেরেনের উদ্যমী মনোভাব স্পষ্ট হয়ে ওঠে। ১৯৪৬ সালের ফেব্রুয়ারিতে প্রভিন্সটাউন প্লেহাউস গ্রামে "থ্রি আবানডন ফিল্ম" শিরোনামে একটি প্রধান গণ প্রদর্শনীর আয়োজন করেন, যেখানে তিনি "মেশেজ অব দি আফটারনুন" (১৯৪৩), "অ্যাট ল্যান্ড" (১৯৪৪) এবং "আ স্টাডি ইন কোরিওগ্রাফি ফর ক্যামেরা" (১৯৪৫) প্রদর্শন করেছিলেন। ঘটনাট আমোস ভোগলের ১৯৫০-এর দশকের সর্বাধিক সফল চলচ্চিত্র সমাজ সিনেমা সিক্সটিন গঠনের অনুপ্রেরণা জাগিয়ে তোলে।

১৯৪৬ সালে, ডেরেন "মোশন পিকচারের ক্ষেত্রে সৃজনশীল কাজের" জন্য গুগেনহেম ফেলোশিপে ভূষিত হয়েছেন, এবং কান চলচ্চিত্র উৎসবে "মেশেজ অব দি আফটারনুন" (১৯৪৩) ১৬ মিলিমিটার পরীক্ষামূলক চলচ্চিত্রের জন্য গ্র্যান্ড প্রিক্স ইন্টারন্যাশল জিতেছেন। এরপরে তিনি পরীক্ষামূলক চলচ্চিত্র নির্মাতাদের জন্য ক্রিয়েটিভ ফিল্ম ফাউন্ডেশন নামে একটি বৃত্তি চালু করেছিলেন।

১৯৫৮ সালে, ডেরেন মেট্রোপলিটন অপেরা ব্যালে স্কুল এবং অ্যান্টনি টিউডারের সাথে "দ্য ভেরি আই অব নাইট" তৈরিতে সহযোগিতা করেছিলেন।

কুর্তিস হ্যারিংটন, স্টান ব্র্যাখেজ এবং কেনেথ অ্যাঙ্গারের মতো আসন্ন আভ-গার্দ চলচ্চিত্র নির্মাতাদের জন্য ডেরেন ছিলেন ধ্যান এবং অনুপ্রেরণা, যারা তার স্বাধীন, উদ্যোক্তা চেতনার অনুকরণ করেছিলেন। ক্যারোলি স্নিমান, বারবারা হ্যামার এবং সু ফ্রেডরিচের চলচ্চিত্রেও তার প্রভাব দেখা যায়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. চলচ্চিত্র কর্মজীবন
titleC. হাইতি এবং ভুুডু
titleD. "রিচুয়্যাল ইন ট্রান্সফিগার্ড টাইম" (১৯৪৬)
উত্তর: titleB
কুণ্ডা ইউনিয়নের আয়তন ৭,২৩৭ একর (২৯.২৯ বর্গ কিলোমিটার)। নাসিরনগর উপজেলা সদর থেকে প্রায় ৮ কিলোমিটার দক্ষিণ-পশ্চিমে অবস্থিত এ ইউনিয়নের পূর্বে গোকর্ণ ইউনিয়ন ও নাসিরনগর ইউনিয়ন, উত্তরে গোয়ালনগর ইউনিয়ন, পশ্চিমে ভলাকুট ইউনিয়ন ও সরাইল উপজেলার পাকশিমুল ইউনিয়ন এবং দক্ষিণে সরাইল উপজেলার কালিকচ্ছ ইউনিয়ন ও নোয়াগাঁও ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. নামকরণ
titleB. আয়তন ও অবস্থান
titleC. শিক্ষা ব্যবস্থা
titleD. যোগাযোগ ব্যবস্থা
উত্তর: titleB
দীননাথ ১৮৬১ সাল থেকে ১৮৬৪ সাল পর্যন্ত পোগোজ স্কুলের প্রধান শিক্ষক ছিলেন। তিনি এ বিদ্যালয়ের প্রথম বাঙালি প্রধান শিক্ষক। ১৮৬৬ সালে ঢাকা কলেজিয়েট স্কুলে শিক্ষকতা করেন। পূর্ববঙ্গের স্কুলগুলোর ডেপুটি ইন্সপেক্টর হিসেবেও কিছুকাল দায়িত্ব পালন করেন। তিনিসহ আরো কয়েকজনের প্রচেষ্টায় ঢাকার প্রথম বাংলা সংবাদপত্র ঢাকাপ্রকাশ প্রতিষ্ঠিত হয়। এর প্রথম সম্পাদক ছিলেন কৃষ্ণচন্দ্র মজুমদার। পরবর্তীতে দীননাথ পত্রিকাটির সম্পাদকের দায়িত্ব পালন করেন। ১৮৫৮ সালে ঢাকার তৎকালীন ব্রাহ্ম স্কুল (বর্তমান জগন্নাথ বিশ্ববিদ্যালয়), স্ত্রী শিক্ষা সভা ও ইডেন স্কুল প্রতিষ্ঠাতাদের মধ্যে তিনি অন্যতম।

দীননাথ ১৮৬৬ সালে ঢাকায় ব্রাহ্মদের নিজস্ব উপাসনালয় নির্মাণের প্রস্তাব করেন। এই প্রস্তাবের প্রেক্ষিতে ২৫ আগস্ট ১৮৬৬ সালে ৯ সদস্যের নির্মাণ কমিটি গঠন করা হয় যার সাধারণ সম্পাদক ছিলেন তিনি। তারপর নির্মিত হয় ঢাকার ব্রাহ্ম সমাজ মন্দির। তিনি ঢাকার গেন্ডারিয়াতে জমি ক্রয় করে তার বাড়ি নির্মাণ করেন যারফলে গেন্ডারিয়া আবাসিক এলাকা প্রতিষ্ঠিত হয়। তার নাম অনুসারে গেন্ডারিয়ার একটি সড়কের নামকরণ করা হয়েছে ‘দীননাথ সেন রোড’।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. প্রারম্ভিক জীবন
titleC. সাহিত্যকর্ম
titleD. কর্মজীবন
উত্তর: titleD
দালিল ১৯৯২ এবং ১৯৯৩ সালে উত্তর আফগানিস্তানে তাজিক উদ্বাস্তুদের স্বাস্থ্যসেবা প্রদানের ক্ষেত্রে মেদসাঁ সঁ ফ্রোঁতিয়েরর সাথে কাজ করেন। এরপর তিনি ইন্টারন্যাশনাল অর্গানাইজেশন ফর মাইগ্রেশনের সাথে কাজ করেন আফগান শরণার্থীদেরকে পাকিস্তান ও ইরান থেকে ফিরে আসার পর চিকিৎসা সহায়তা প্রদান করতে।

দালিল ১৯৯৪ সালে আফগানিস্তানে ইউনিসেফের সাথে কাজ শুরু করেন, এটি একটি বড় আকারের হাম এবং পোলিও টিকাদান কর্মসূচি প্রকল্প তত্ত্বাবধান করেন, ১৯৯৮ সালে যখন তালিবানরা মাজার-ই-শরীফ পৌছে যায়, তিনি এবং তার পরিবার পায়ে হেঁটে পাকিস্তানে পৌছে আশ্রয় নেয়, যেখানে তিনি ইউনিসেফ আফগানিস্তানের অফিসে কাজ করেছেন যা সেখানে স্থানান্তরিত হয়েছিল। আফগানিস্তানে তালিবানের পতনের পর ২০০২ সালে তিনি তার পরিবার সহ কাবুল ফিরে আসেন। তিনি সেখানে ২০০৭ পর্যন্ত কাজ করেন, যখন ইউনিসেফ তাকে সোমালিয়ায় স্বাস্থ্য এবং পুষ্টি প্রোগ্রামের প্রধান হিসেবে নিযুক্ত করে, সেখানে তিনি ডিসেম্বর, ২০০৯ পর্যন্ত কাজ করেছেন

জানুয়ারি ২০১০-এ, দালিল রাষ্ট্রপতি হামিদ কারজাই কর্তৃক ভারপ্রাপ্ত জনস্বাস্থ্য মন্ত্রী হিসেবে নিযুক্ত হন, এবং মার্চ ২০১২-এ মন্ত্রী হিসেবে নিযুক্ত হন। শিশু ও মাতৃমৃত্যুর হার হ্রাস করার জন্য তিনি বিভিন্ন কৌশল গ্রহণ করেন।

নভেম্বর ২০১৫-এ, জেনেভায় জাতিসংঘে আফগানিস্তান ইসলামী প্রজাতন্ত্রের সরকারের স্থায়ী প্রতিনিধি হিসাবে রাষ্ট্রপতি আশরাফ গনি দালিলকে নিযুক্ত করেন, তিনি ছিলেন এই পদে প্রথম কোন নারী।

২০১৭-এর শেষে, দালিলকে "এন্টি-পার্সোনাল মাইন ব্যান কনভেনশনের" (অটোয়া চুক্তি) সভাপতি করা হয়, যেটি "আত্মঘাতী-বোমা" এর ব্যবহার, উৎপাদন, স্থানান্তর এবং জমানো নিষিদ্ধ করে। আফগানিস্তান হচ্ছে এই অস্ত্রগুলির দ্বারা ক্ষতির স্বীকার দেশগুলির মধ্যে অন্যতম। কনভেনশনটিতে তার সভাপতি পদ ২০১৮ সালের শেষের দিকে শেষ হয়।


সঠিক অনুচ্ছেদ শিরোনাম কোনটি?
titleA. পুরস্কার এবং সম্মাননা
titleB. প্রারম্ভিক জীবন ও শিক্ষা
titleC. ব্যক্তিগত জীবন
titleD. কর্মজীবন
উত্তর: titleD
"মহিলাদের দ্বৈত"
১৭ই এপ্রিল ২০১৮, ভারতীয় ব্যাডমিন্টন সিডব্লিউজির প্রতিযোগিতার সফল অনুষ্ঠান উদযাপন করতে পুল্লেলা গোপিচন্দ একাডেমিতে অনুষ্ঠিত একটি প্রেস কনফারেন্সে, তেলঙ্গানার ব্যাডমিন্টন অ্যাসোসিয়েশনের সহসভাপতি ভি. চামুন্ডেশ্বরথের ঘোষণা করেন সিক্কী রেড্ডিকে পুরস্কার হিসাবে একটি গাড়ী দেওয়া হবে, যিনি অস্ট্রেলিয়ার গোল্ড কোস্টে কমনওয়েলথ গেমস প্রতিযোগিতা থেকে মিশ্র দ্বৈত দল হিসাবে স্বর্ণপদক এবং মহিলাদের দ্বৈতে অশ্বিনী পন্নাপ্পাকে তার সঙ্গী করে ব্রোঞ্জ পদক এনেছেন। তিনি আরও বলেন, "যে গত পাঁচ বছরের সিক্কী তার সামঞ্জস্যপূর্ণ পারফরম্যান্সের স্বীকৃতিস্বরূপ একটি ফোর্ড ইকোপোর্ট উপহার দেওয়া হবে," তিনি এর আগে সফল খেলোয়াড়দের যেমন সাইনা নেহওয়াল, শ্রীকান্ত কেদাম্বী, পি.ভি সিন্ধু, সানিয়া মির্জা, সাক্ষী মালিক এবং দীপা কর্মকারকেও ভালো গাড়ী
উপহার দিয়েছেন।

সঠিক অনুচ্ছেদ শিরোনাম কোনটি?
titleA. কমনওয়েলথ গেমস
titleB. সাফল্য
titleC. বিডব্লিউএফ গ্র্যান্ড প্রিক্স
titleD. দক্ষিণ এশিয়ান গেমস
উত্তর: titleA
যুদ্ধ শুরু হওয়ার পূর্বে আনসারদেরকে আবু সুফিয়ান বার্তা পাঠিয়ে জানান যে তারা যদি মুহাজির মুসলিমদেরকে ত্যাগ করে তাহলে তাদের কোনো ক্ষতি করা হবে না এবং শহর আক্রমণ করা হবে না। কিন্তু আনসাররা এই প্রস্তাব প্রত্যাখ্যান করে।

মদিনাত্যাগী আবু আমর মক্কার পক্ষে প্রথম আক্রমণ চালায়। মুসলিমদের তীরের বৃষ্টিতে আবু আমর ও তার লোকেরা পিছু হটে মক্কার সারির পেছনের দিকে সরে আসে। এরপর মক্কার পতাকাবাহক তালহা ইবনে আবি তালহা আল-'আবদারি এগিয়ে গিয়ে দ্বন্দ্বযুদ্ধের আহ্বান করেন। যুবাইর ইবনুল আওয়াম আহ্বান শুনে এগিয়ে যান এবং তালহাকে হত্যা করেন। তালহার ভাই উসমান ইবনে আবি তালহা এগিয়ে গিয়ে পড়ে যাওয়া পতাকা তোলেন। মুসলিমদের মধ্যে থেকে হামজা ইবনে আবদুল মুত্তালিব এগিয়ে এসে তাকে হত্যা করেন। মক্কার পতাকা বহনের দায়িত্ব তাদের পরিবারের উপর ন্যস্ত ছিল। একারণে তালহার ভাই ও পুত্রসহ ছয়জন একের পর এগিয়ে আসে এবং সবাই নিহত হয়।

দ্বন্দ্বযুদ্ধের পর দুই বাহিনীর মধ্যে মূল লড়াই শুরু হয়। যুদ্ধে আগত কুরাইশ নারীরা দফ বাজিয়ে সেনাদের উৎসাহ দিচ্ছিল। মুসলিমরা মক্কার সৈনিকদের সারি ভেঙে ফেলতে সক্ষম হওয়ায় মক্কার বাহিনীর মনোবল ভেঙে পড়ে। খালিদ বিন ওয়ালিদের নেতৃত্বে মক্কার অশ্বারোহীরা তিনবার মুসলিম বাহিনীর বাম পার্শ্বে আক্রমণ চালাতে চেষ্টা করে কিন্তু জাবালে রুমাতের উপর মোতায়েন করা তীরন্দাজদের আক্রমণের কারণে তারা বেশি অগ্রসর হতে পারেনি। এর ফলে যুদ্ধক্ষেত্রে মুসলিমরা সুবিধাজনক অবস্থান লাভ করে এবং বিজয়ের নিকটে পৌছে যায়। এসময় মুসলিম তীরন্দাজদের একটি বড় অংশ নির্দেশ অমান্য করে পাহাড় থেকে নেমে আসে এবং মূল বাহিনীর সাথে যোগ দেয়। ফলে বাম পার্শ্বের প্রতিরক্ষা দুর্বল হয়ে পড়ে।<

এই পরিস্থিতিতে খালিদের নেতৃত্বাধীন মক্কার অশ্বারোহীরা সুযোগ কাজে লাগায়। নির্দেশ মেনে অবস্থান ত্যাগ না করা অবশিষ্ট তীরন্দাজদের উপর তারা আক্রমণ চালালেও সংখ্যাস্বল্পতার কারণে খালিদের অশ্বারোহিদের প্রতিহত করতে ব্যর্থ হয়। এর ফলে মক্কার বাহিনী মুসলিম বাহিনীর পার্শ্বভাগ ও পেছনের ভাগে আক্রমণ করতে সক্ষম হয়। এই বিশৃঙ্খল অবস্থায় অনেক মুসলিম মারা যায়। একটি ক্ষুদ্র অংশ দল থেকে বিচ্ছিন্ন হয়ে পড়ে এবং মদিনার দিকে অগ্রসর হয়। মক্কার বাহিনীর আক্রমণের মুহাম্মাদ আহত হন এবং তার একটি দাঁত ভেঙে যায়। কিন্তু গুজব ছড়ায় যে তিনি নিহত হয়েছেন।

তীব্র সম্মুখযুদ্ধের পর অধিকাংশ মুসলিম উহুদ পর্বতের ঢালে জমায়েত হতে সক্ষম হয়। মুহাম্মাদ ও পর্বতের উপরের দিকে আশ্রয় নেন। মক্কার সেনারা পর্বতের দিকে অগ্রসর হয় কিন্তু উমর ইবনুল খাত্তাব ও মুসলিমদের একটি দলের প্রতিরোধের কারণে বেশি এগোতে সক্ষম হয়নি। ফলে লড়াই থেমে যায়।

হিন্দ ও তার সঙ্গীরা এসময় মুসলিমদের লাশ টুকরো করে, লাশের কান, নাক কেটে পায়ের গয়নার মত পরিধান করে। যুদ্ধ চলাকালীন সময়ে হামজা ইবনে আবদুল মুত্তালিব ইথিওপীয় দাস ওয়াহশি ইবনে হারবের বর্শার আঘাতে নিহত হয়েছিলেন। হামজাকে হত্যা করতে পারলে দাসত্ব থেকে মুক্তি দেয়া হবে এমন প্রতিশ্রুতি পাওয়ার কারণে ওয়াহশি হামজাকে হত্যা করেছিলেন। হিন্দ নিহত হামজার কলিজা বের করে চিবিয়েছিলেন।

মুসলিমরা পর্বতে আশ্রয় নেয়ার পর আবু সুফিয়ানের সাথে উমরের কিছু উত্তপ্ত বাক্যবিনিময় হয়। কথোপকথনের সময় আবু সুফিয়ান এই দিনকে বদরের প্রতিশোধ বলে উল্লেখ করেন। প্রতি উত্তরে উমর বলেন যে মুসলিমদের নিহতরা জান্নাতে এবং কাফির নিহতরা জাহান্নামে আছে। এরপর মক্কার বাহিনী মক্কাভিমুখী যাত্রা করে। মুসলিমরা নিহত সৈনিকদেরকে যুদ্ধের ময়দানে দাফন করে।

সঠিক অনুচ্ছেদ শিরোনাম কোনটি?
titleA. যুদ্ধবিদ্যায় উহুদের যুদ্ধ
titleB. মদিনার প্রস্তুতি
titleC. যুদ্ধক্ষেত্রের লড়াই
titleD. যুদ্ধের সূচনা
উত্তর: titleD
১৯৪৩ সালে রসা অগ্রগামী সমিতি টালিগঞ্জের প্রসিদ্ধ ফুটবল ক্লাব টালিগঞ্জ অগ্রগামী প্রতিষ্ঠা করেন। ১৯৫৫ সাল থেকে টালিগঞ্জ অগ্রগামী নামে পরিচিত এই দল কলকাতা প্রিমিয়ার লিগ বা ভারতীয় জাতীয় ফুটবল লিগে মোহনবাগান ও ইস্টবেঙ্গলের প্রবল প্রতিদ্বন্দ্বী। এই ক্লাবের হোম গ্রাউন্ড বা ঘরোয়া মাঠ হল ১৭,০০০ দর্শকাসন বিশিষ্ট রবীন্দ্র সরোবর স্টেডিয়াম, যেটি টালিগঞ্জ অঞ্চলের একটি উল্লেখনীয় খেলার মাঠ।

সঠিক অনুচ্ছেদ শিরোনাম কোনটি?
titleA. ইতিহাস
titleB. যোগাযোগ ব্যবস্থা
titleC. রাজনীতি
titleD. ক্রীড়া
উত্তর: titleD
অ্যামেনেস্টি ইন্টারন্যাশনালের ধারণায় প্রতি বছর প্রায় ১৩০ মিলিয়ন (১৩ কোটি) নারী এই নারী খৎনার কোন না কোনো একটি প্রক্রিয়া দ্বারা আক্রান্ত হচ্ছে ।

বর্তমানে নারী যৌনাঙ্গ ছাটাই-এর চর্চা প্রধানত আফ্রিকান দেশগুলোতেই হয়। এটা একটি সাধারণ বলয় যার বিস্তৃতি পশ্চিম আফ্রিকার সেনেগাল থেকে পূর্ব উপকূলের ইথিওপিয়া, সেই সাথে উত্তরে মিশর থেকে দক্ষিণে তানজানিয়া পর্যন্ত। এছাড়াও আরব উপদ্বীপের কিছু গোষ্ঠীর মধ্যেও এটির চর্চা দেখা যায়। যে সমস্ত দেশে নারী খৎনার ব্যাপকতা সবচেয়ে বেশি সেগুলো হলো মিশর, সেই সাথে সুদান, ইথিওপিয়া ও মালি-তে। সাম্প্রতিক কালের সংখ্যায় ধারণা করা হয় ৯০% মিশরীয় নারী খৎনার শিকার হয়েছে। সম্প্রতি মিশর নারী খৎনা নিষিদ্ধ ঘোষণা করে একটি আইন পাস করেছে।

নারী খৎনার চর্চা যখন আফ্রিকানদের মাঝে বিশ্বাসের জোরে প্রকাশ্যে ও ব্যাপকভাবে হচ্ছে, তখন মধ্যপ্রাচ্যের কিছু অংশে এটির চর্চা হচ্ছে গোপনীয়তার সাথে। বিশেষ করে আরবদের মধ্যে (আফ্রিকান শিষ্টাচারসম্মত নৃ-তাত্ত্বিক জনগোষ্ঠীগুলো যারা ইনফিবুলেশনকে অধিকতর শ্রেয় মনে করে) সাধারণত "সুন্না" লিঙ্গাগ্রচ্ছেদ বা খৎনা সম্পাদিত হয়। চর্চাটি সাধারণত ঘটে থাকে বিশেষত উত্তর সউদি আরব, দক্ষিণ জর্ডান ও ইরাকে। সাম্প্রতিক কালে ইরাকের হাসিরা গ্রামের একটি পর্যবেক্ষণে দেখা যায় যে, ৬০% নারী ও বালিকা বলেছেন যে তারা এই প্রক্রিয়াটির শিকার হয়েছিলেন। পর্যবেক্ষণের আগে সেখানে এই প্রক্রিয়াটির কোন শক্ত প্রমাণ পাওয়া যায় নি। সেখানে আরো কিছু আনুষাঙ্গিক প্রমাণ আছে যা বলে, নারী খৎনার চর্চা সিরিয়া, পশ্চিম ইরান এবং দক্ষিণ তুরস্কেও আছে। ওমানে কিছু সমাজে এখনো নারী খৎনার চর্চা আছে; বিশেষজ্ঞরা অবশ্য বিশ্বাস করেন এসব ক্ষেত্রে এগুলোর সংখ্যা কম এবং তা বাৎসরিকভাবে হ্রাস পাচ্ছে। সংযুক্ত আরব আমিরাত ও সউদি আরবে এটির চর্চা মূলত সেসকল বিদেশী শ্রমিকদের মাঝে যারা পূর্ব আফ্রিকা ও নীল উপত্যকা থেকে এসেছে।

এটির চর্চা আরো আছে দক্ষিণ আমেরিকার কিছু নৃ-তাত্তিক জনগোষ্ঠীর মধ্যে এবং খুব কম সংখ্যায় ভারতে (দাঊদি বহ্‌রা গোষ্ঠীতে)। ইন্দোনেশিয়ার মুসলিম নারীদের মধ্যে মোটামুটি ভাবে এটির চর্চা খুব সাধারণ। অবশ্য আফ্রিকার সাথে তুলনা করলে প্রায় সবই টাইপ ১ ও ৪। ৪ নম্বর টাইপটি সাধারণত নির্দেশ করে প্রতিকীভাবে সূচ ফোটানোকে যা রক্ত বের করার জন্য করা হয়।

অভিবাসনের মাধ্যমে এটির চর্চা ইউরোপ, অস্ট্রেলিয়া এবং আমেরিকাতেও ছড়িয়ে পড়েছে। কিছু ঐতিহ্যমনা পরিবার তাদের মেয়েদের খৎনার ভেতর দিয়ে যেতে হয় যখন তারা তাদের মাতৃভূমিতে ছুটিতে যায়। যেহেতু পশ্চিমা সরকার নারী খৎনার ব্যাপারে খুব সচেতন, তাই তাদের আইনগুলো বহুদেশে নারী খৎনাকে আইনের লঙ্ঘন হিসেবে সাব্যাস্ত করতে সাহায্য করেছে। খালিদ আদেম মার্কিন যুক্তরাষ্ট্রের প্রথম ব্যক্তি যাকে ২০০৬ সালে তার কন্যাকে খৎনা করানোর জন্য শাস্তি প্রদান করা হয়।

সঠিক অনুচ্ছেদ শিরোনাম কোনটি?
titleA. ব্যাপকতা
titleB. টাইপ ১
titleC. সাংস্কৃতিক ও ধর্মীয় রূপ
titleD. টাইপ ২
উত্তর: titleA
ম্যানচেস্টার ইউনাইটেড লেডিস এফসি ১৯৭৭ সালে প্রতিষ্ঠিত হয়। এটি ২০০১-০২ মৌসুমে মূল দলের অংশ হিসেবে গৃহীত হয়। তারা নর্দান কম্বিনেশন লীগে (ইংল্যান্ডের প্রমীলা ফুটবলের তৃতীয় স্তর) খেলতে শুরু করে। ২০০৪-০৫ মৌসুমে অর্থনৈতিক কারণে বিতর্কিতভাবে তাদের খেলা বন্ধ হয়ে যায়। এই সিন্ধান্তটি কড়া সমালোচিত হয় কেননা ম্যানচেস্টার ইউনাইটেড দল যথেষ্ট মুনাফা অর্জন করছিল এবং মহিলা দলটির খেলা বন্ধের আগে তাদের খেলোয়াড়দের কিছু জানানো হয়নি।

সঠিক অনুচ্ছেদ শিরোনাম কোনটি?
titleA. ১৯৬৯-১৯৮৬
titleB. ক্লাব কর্মকর্তা
titleC. নারী দল
titleD. ক্লাব ক্রেস্ট ও রঙ
উত্তর: titleC
ওয়ানডে ক্রিকেটে সফলতার পর আব্দুর রাজ্জাক নিজ দেশে চট্টগ্রাম বিভাগীয় স্টেডিয়ামে অস্ট্রেলিয়া'র বিপক্ষে টেস্টে অভিষেক ঘটান। বাংলাদেশের পক্ষে তার ১ম টেস্ট অভিষেকে ১৫ রান করেন। কিন্তু অস্ট্রেলিয়ার একমাত্র ইনিংসে বোলিংয়ের সুযোগ পেলেও কোন উইকেট নিতে সক্ষম হননি রাজ্জাক। স্বভাবতঃই দল পরাজিত হয়। পরের টেস্ট খেলার সুযোগ আসে দীর্ঘ এক বছর পর শ্রীলঙ্কা'র বিপক্ষে। চামারা সিলভাকে কট আউটের মাধ্যমে তার ১ম উইকেট প্রাপ্তির সুযোগ ঘটে। এছাড়াও তিনি গ্রেইম স্মিথের দক্ষিণ আফ্রিকা দলের বিপক্ষে টেস্টের উভয় ইনিংসে সর্বোচ্চ ৩৩ রান করেন; তন্মধ্যে একবার অপরাজিত থাকেন। নিউজিল্যান্ড দলের বিপক্ষে তার টেস্ট সেরা বোলিং পরিসংখ্যান দাঁড় করান ৯৩ রানের বিনিময়ে ৩ উইকেট। এই টেস্ট-সহ সিরিজের পরের টেস্টেও তার বোলিং ভঙ্গীমা প্রশ্নবিদ্ধ হয়ে থাকে।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রত্যাবর্তন
titleC. সাফল্যগাঁথা
titleD. টেস্ট ক্রিকেটে
উত্তর: titleD
১৯২৭ খ্রিষ্টাব্দের শেষের দিকে আমানউল্লাহ খান ইউরোপ সফরে যান। তিনি ও তার স্ত্রী করাচি থেকে যাত্রা করেছিলেন। যাত্রাপথে তারা কায়রোতে মিশরের বাদশাহ প্রথম ফুয়াদের সাথে সাক্ষাত করেন। ইউরোপে তারা ইটালি, ফ্রান্স, বেলজিয়াম, জার্মানি, ব্রিটেন, পোল্যান্ড সফর করেছেন এবং এসব দেশের রাষ্ট্র ও সরকারপ্রধানসহ অনেকের সাথে সাক্ষাত করেছেন। ১৯২৮ খ্রিষ্টাব্দের ২ মে তারা সীমানা অতিক্রম করে সোভিয়েত ইউনিয়নে প্রবেশ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. বিদ্রোহ ও ক্ষমতাত্যাগ
titleC. ইউরোপ সফর
titleD. সংস্কার
উত্তর: titleC
মনিরুজ্জামান ১৯৩৬ সালের ১৫ আগস্ট যশোর জেলার শহরের খড়কী পাড়ায় জন্মগ্রহণ করেন। তার পিতার নাম মোহাম্মদ শাহাদত আলী এবং মায়ের নাম রাহেলা খাতুন। ৮ ভাইয়ের মধ্যে তিনি সবার বড়। ১৯৫৩ সালে যশোর জেলা স্কুল থেকে এসএসসি এবং ১৯৫৫ সালে রাজশাহী সরকারি কলেজ থেকে এইচএসসি পাশ করেন তিনি। পরবর্তীতে ঢাকা বিশ্ববিদ্যালয় থেকে বাংলা ভাষা ও সাহিত্য ১৯৫৮ সালে স্নাতক এবং ১৯৫৯ সালে স্নাতকোত্তর উভয় পরীক্ষায় প্রথম শ্রেণীতে উত্তীর্ণ হন। ১৯৬৯ সনে তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন। ১৯৭০ সালে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজে, ব্রিটিশ কাউন্সিল বার্সারী বৃত্তি নিয়ে পোস্ট ডক্টরাল গবেষণা করেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন ও শিক্ষা
titleC. জনপ্রিয় গান
titleD. মৃত্যু
উত্তর: titleB
ফেনী জেলায় ২৫০ শয্যা বিশিষ্ট ১টি আধুনিক হাসপাতাল, ৫০ শয্যা বিশিষ্ট ২টি উপজেলা স্বাস্থ্য কমপেক্স, ৩১ শয্যা বিশিষ্ট ৩টি উপজেলা স্বাস্থ্য কমপেক্স, ১টি হার্ট ফাউন্ডেশন হাসপাতাল, ১টি ডায়াবেটিক হাসপাতাল, ১টি বক্ষ ব্যাধি ক্লিনিক, ১টি ট্রমা সেন্টার, ১টি মা ও শিশু কল্যাণ কেন্দ্র, ১টি নার্সিং ট্রেনিং ইনস্টিটিউট, ১৯টি ইউনিয়ন উপ-স্বাস্থ্য কেন্দ্র, ৩৩টি ইউনিয়ন পরিবার কল্যাণ কেন্দ্র এবং ১১৪টি কমিউনিটি ক্লিনিক রয়েছে।

সঠিক অনুচ্ছেদ শিরোনাম কোনটি?
titleA. নামকরণ
titleB. উপজেলাসমূহ
titleC. স্বাস্থ্য
titleD. নদ-নদী
উত্তর: titleC
রাজনীতি থেকে অবসর নিয়ে তিনি ইসলামি কর্মে নিয়োজিত হন। ১৯৩৫ সালে রংপুরের হারাগাছা বন্দরে অনুষ্ঠিত উত্তরবঙ্গ আহলে হাদিস সম্মেলনে তিনি গুরুত্বপূর্ণ ভূমিকা রেখেছেন। ১৯৪০ সালে দিল্লিতে অনুষ্ঠিত নিখিল ভারত জাতীয়তাবাদি মুসলিম সম্মেলনে তিনি বাংলার প্রতিনিধি হিসেবে অংশগ্রহণ করেছেন। ১৯৪৪ ও ১৯৪৫ সালে অনুষ্ঠিত নিখিল ভারত আহলে হাদিস সম্মেলনে তিনি বাংলার প্রতিনিধি ছিলেন। ১৯৪৬ সালে তিনি নিখিল বঙ্গ ও আসাম জমিয়তে আহলে হাদিসের সভাপতি নির্বাচিত হন। আহলে হাদিস আন্দোলনকে প্রত্যন্ত অঞ্চলে জনপ্রিয় করার জন্য এসময় তিনি সক্রিয় ভূমিকা রেখেছেন।

১৯৪৭ সালে পাকিস্তান প্রতিষ্ঠার পর সংগঠনের নাম বদলে পূর্ব পাকিস্তান জমিয়তে আহলে হাদিস রাখা হয় এবং সংগঠনের সদরদপ্তর কলকাতা থেকে পাবনায় স্থানান্তর করা হয়। এসময় তিনি ইসলামি সংবিধান চালুর পক্ষে তিনি মতপ্রকাশ করেন।

সঠিক অনুচ্ছেদ শিরোনাম কোনটি?
titleA. রচনাবলী
titleB. পুরস্কার
titleC. রাজনীতি
titleD. ইসলামি কর্মকাণ্ড
উত্তর: titleD
২০০৮ এর একটি সাক্ষাৎকারে, ডাউনি বলেছেন যে কারাগারে তার সময় কিছুটা রাজনৈতিক দৃষ্টিকোণ পরিবর্তন করেছে, বলছেন, "রাজনৈতিক দৃষ্টিকোণ আমার কাছে সত্যিই একটি মজাদার দিক এবং এটা সবসময় আমার খুব জোরে বলার কিছু নেই যে ডিনার টেবিলটা এখানে, কিন্তু আপনি লা মিরেজে ২,০০০ ডলারের এক রাত্রি সুইট থেকে কারাগারে যেতে পারেন না এবং সত্যিই এটা বুঝতে ও উদারপন্থী বেরিয়ে আসতে পারেন। আপনি পারেন না। আমি চাইনা এই অভিজ্ঞতাটা অন্য কেউ পায়, কিন্তু এটি ছিল খুব, খুব, খুব শিক্ষামূলক আমার জন্য এবং আমার স্বাভাবিক প্রবণতাগুলো জানানো হয়েছে এবং রাজনীতি তখন থেকেই।" যাহোক, যখন ২০১৫ সালে "অ্যাভেঞ্জার্স: এজ অব আলট্রন" প্রচারণায় একটি সাক্ষাত্কারে প্রশ্ন উত্থাপন করা হয়, তিনি অস্বীকার করেন যে তার আগের বক্তব্য তার অংশে দীর্ঘস্থায়ী বিশ্বাসের প্রতিফলিত হয়েছে, এবং বলেন, আমি বলব না যে আমি একজন রিপাবলিকান অথবা একজন উদারনৈতিক বা ডেমোক্র্যাট।

ডাউনি অ্যান্টি-রিসিডিভিজ কোয়ালিশন বোর্ডে কাজ করেন।

ডাউনি ২০১৬ সালের নির্বাচনের জন্য অন্যান্য কীর্তিদের সাথে মিলে একটি বাণিজ্যিক ভিডিও প্রচার করেন, যেই ভিডিওতে রিপাবলিকান প্রার্থী ডোনাল্ড ট্রাম্পের বিরুদ্ধে জনগণদের ভোট দিতে উৎসাহিত করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অন্যান্য উদ্যোগ
titleC. চলচ্চিত্র তালিকা এবং পুরস্কার
titleD. রাজনৈতিক দৃষ্টিভঙ্গি
উত্তর: titleD
রকেটের পূর্বে সর্বোচ্চ পরিচিতির অভিমুখে ছিল ১৯৪০ দশকের পারিস বন্দুকের গুলি, যেটা এক প্রকার জার্মান দূরগামী সিয়েজ ইঞ্জিন এবং এটি প্রথম বিশ্বযুদ্ধের সময় অন্তত ৪০ কিমি. উচ্চতায়ে পৌঁছেছিল। জার্মান বিজ্ঞানিরা দ্বিতীয় বিশ্বযুদ্ধের সময় ভি-২ রকেট পরীক্ষার মাধমে কৃত্রিম বস্তুকে মহকাশে পাঠানোর জন্য প্দক্ষেপ প্রথমবারের মতো গ্রহণ করে এবং পরবর্তীতে ১৯৪২ সালের ৩ অক্টোবর এ-৪ কে মহাকাশে পাঠাইয়। এর মাধ্যমে এ-৪ মহাকাশে মানুষের তৈরি প্রথম বস্তুতে পরিণত হয়। যুদ্ধের পর যুক্তরাষ্ট্র জার্মান বিজ্ঞানীদের এবং তাদের আধৃত রকেট সামরিক এবং বেসামরিক প্রোগ্রামে গবেষণায় ব্যবহার করেন। যুক্তরাষ্ট্র ১৯৪৬ সালে ভি-২ রকেট দ্বারা মহাজাগতিক বিকিরণ পরিক্ষার মাধ্যমে মহাকাশে প্রথম বৈজ্ঞানিক গবেষণা করে। 
একই বছর পরবর্তীতে আমেরিকানরা ভি-২ রকেট ব্যবহার করে মহাকাশ থেকে প্রথমবার পৃথিবীর ছবি তোলা হয়। ১৯৪৭ সালে মহাকাশে কিছু মাছির মাধ্যমে প্রথম প্রাণী পরীক্ষা করা হয়। ১৯৪৭ সাল থেকে শুরু করে সোভিয়েত ও জার্মান দলের সাহায্যে উপ-কাক্ষিক ভি-২ রকেট ও তার নিজেস বৈকল্পিক আর-১ রকেট পাঠায় যেটার কিছু ফ্লাইটে বিকিরণ ও প্রাণী গবেষণা অন্তর্ভুক্ত ছিল। এ সকল উপ-কাক্ষিক পরিক্ষা-নিরিক্ষা মহাকাশে খুব অল্প সময় অনুমদন করায় এদের কার্যকারিতা সীমাবদ্ধ হয়ে যায়। 

সঠিক অনুচ্ছেদ শিরোনাম কোনটি?
titleA. বিংশ শতাব্দিতে গবেষণার ইতিহাস
titleB. প্রথম গ্রহসংক্রান্ত গবেষণা
titleC. সূর্য
titleD. প্রথম মানব উড্ডয়ন
উত্তর: titleA
এই চরিত্রটির অন্যতম প্রধান সম্পর্ক ছিল ব্ল্যাক উইজেস্কির ( ডিন আর্মস্ট্রং ) সাথে। শো-এর প্রথম মৌসুমে তাদের সম্পর্ক শেষ হয়। লেখকরা টেড এবং ব্ল্যাকের সম্পর্কের পুনর্বিবেচনার করার কথা বলেছিলেন তাই আর্মস্ট্রং শো-তে পুনরায় অভিনয় করেছিলেন। টেড প্রথমে বেবিলনের নাইট ক্লাবে ব্ল্যাকের সাথে সাক্ষাত করেছিল কিন্তু টেড মাদক সেবন করায় তাকে হাসপাতালে ভর্তি হতে হয়েছিল আর এখান থেকেই তাদের প্রথম লড়াই শুরু হয়েছিল। ব্ল্যাক মাদকাসক্ত এবং টেড তাকে সাহায্য করার সিদ্ধান্ত নেয় এবং তাকে মাদকমুক্ত করার চেষ্টা করে। অন-স্ক্রিন অংশীদারিটি সফল এবং দর্শকদের দ্বারা বেশ প্রশংসিত হয়েছিল। আর্মস্ট্রং "উইন্ডো সিটি টাইমস" এর ডেভিড আর গুয়ারিনোকে বলেছিলেন যে, সে এবং লোয়েলের মাঝে তাত্ক্ষণিক রসায়ন রয়েছে এবং তারা ভাল বন্ধু হয়েছিল। "কুইয়ের এস ফোকের" প্রথম মরসুমের পরে আর্মস্ট্রং শো ছেড়েছিলেন।

টেড এমমেট হানিকাটের সাথে ঘনিষ্ঠতা গড়ে তোলে যা কৌতুকময় এবং রোমান্টিক উভয়ই ছিল। টেড এবং এমমেট দুজনের মাধ্যমেই শো-য়ের "কৌতুক চরিত্র পুনরুদ্ধার" করতে চেয়েছিলেন পরিচালক লিপম্যান। লোয়েল টেলিভিশন উইথ পিটিয়ের এক সাংবাদিককে বলেছিলেন যে, এই জুটি প্রথমে "আমাদের চারপাশে চলমান বিষয়গুলি সম্পর্কে স্পষ্ট মন্তব্য করে এবং সমাজ সেসময় কেমন ছিল সে সম্পর্কে একটি ধারণা দেয়।" টেড এবং এমমেট প্রায়শই পরিস্থিতিগুলির প্রসঙ্গ আনে। লোয়েল যোগ করেন যে, তাঁর এবং পেইজের কাস্টিং তাদের বন্ধুত্বকে উপকৃত করেছিল। এই জুটি ঘনিষ্ঠ বন্ধু হয়ে ওঠে এবং এটির নির্মাতাদের আরো বন্ধুত্বপূর্ণ এবং কৌতুক দৃশ্যে উৎসাহিত করে। 

সঠিক অনুচ্ছেদ শিরোনাম কোনটি?
titleA. প্লাস্টিক সার্জারি
titleB. উন্নয়ন
titleC. সম্পর্ক
titleD. মাদকাসক্তি
উত্তর: titleC
পারিবারিক পরিমণ্ডলের সাংস্কৃতিক আবহাওয়া সৈয়দ ওয়ালীউল্লাহ্‌র মনন ও রুচিতে প্রভাব ফেলেছিলো। পিতার বদলির চাকরির সুবাদে ওয়ালীউল্লাহ্‌ পূর্ব বাংলার বিভিন্ন অংশ দেখার সুযোগ লাভ করেন।ওয়ালীউল্লাহ্‌র শিক্ষাজীবন কেটেছে দেশের বিভিন্ন বিদ্যালয়ে। ১৯৩৯ সালে তিনি কুড়িগ্রাম উচ্চ বিদ্যালয় হতে ম্যাট্রিক, এবং ১৯৪১ সালে ঢাকা কলেজ থেকে ইন্টারমিডিয়েট পাস করেন। তার আনুষ্ঠানিক ডিগ্রি ছিলো ডিস্টিঙ্কশনসহ বিএ এবং অর্থনীতি নিয়ে এমএ ক্লাশে ভর্তি হয়েও শেষে পরিত্যাগ করেন। ছাত্রজীবনে তিনি একাধিক মাসিকপত্রে লেখালেখির সাথে জড়িত ছিলেন। পাকিস্তান সরকারের পররাষ্ট্র দপ্তরের সাথে জড়িত থাকার সূত্রে কর্মজীবনের বড় একটা সময় তিনি বিদেশে কাটান। ১৯৫৫ সালে তিনি ফরাসি আন মারী-র সাথে বিবাহসূত্রে আবদ্ধ হন।

সঠিক অনুচ্ছেদ শিরোনাম কোনটি?
titleA. ছোটগল্প
titleB. গ্রন্থতালিকা
titleC. শিক্ষা
titleD. মুক্তিযুদ্ধে অবদান
উত্তর: titleC
কালীঘাট একটি বহু প্রাচীন কালীক্ষেত্র। কোনো কোনো গবেষক মনে করেন, "কালীক্ষেত্র" বা "কালীঘাট" কথাটি থেকে "কলকাতা" নামটির উদ্ভব। জনশ্রুতি, ব্রহ্মানন্দ গিরি ও আত্মারাম ব্রহ্মচারী নামে দুই সন্ন্যাসী কষ্টিপাথরের একটি শিলাখণ্ডে দেবীর রূপদান করেন। ১৮০৯ সালে বড়িশার সাবর্ণ জমিদার শিবদাস চৌধুরী, তাঁর পুত্র রামলাল ও ভ্রাতুষ্পুত্র লক্ষ্মীকান্তের উদ্যোগে আদিগঙ্গার তীরে বর্তমান মন্দিরটি নির্মিত হয়েছে। পরবর্তীকালে মন্দিরের কিছু পোড়ামাটির কাজ নষ্ট হয়ে গেলে সন্তোষ রায়চৌধুরী সেগুলি সংস্কার করেন। বর্তমান এই মন্দিরটি নব্বই ফুট উঁচু। এটি নির্মাণ করতে আট বছর সময় লেগেছিল এবং খরচ হয়েছিল ৩০,০০০ টাকা। মন্দির সংলগ্ন জমিটির মোট আয়তন ১ বিঘে ১১ কাঠা ৩ ছটাক; বঙ্গীয় আটচালা স্থাপত্যশৈলীতে নির্মিত মূল মন্দিরটির আয়তন অবশ্য মাত্র ৮ কাঠা। মূল মন্দির সংলগ্ন অনেকগুলি ছোটো ছোটো মন্দিরে রাধাকৃষ্ণ, শিব প্রভৃতি দেবতা পূজিত হন।কালীঘাট মন্দিরের নিকটেই পীঠরক্ষক দেবতা নকুলেশ্বর শিবের মন্দির। ১৮৫৪ সালে তারা সিং নামে জনৈক পাঞ্জাবি ব্যবসায়ী বর্তমান নকুলেশ্বর মন্দিরটি নির্মাণ করিয়েছিলেন। শিবরাত্রি ও নীলষষ্ঠী উপলক্ষে এই মন্দিরে প্রচুর ভক্ত সমাগম হয়। কালীমন্দিরের পশ্চিম দিকে রয়েছে শ্যাম রায়ের মন্দির। ১৮৪৩ খ্রিস্টাব্দে বাওয়ালির জমিদার উদয়নারায়ণ মণ্ডল এই মন্দিরটি নির্মাণ করিয়েছিলেন। এখানে রামনবমী ও দোলযাত্রা অনুষ্ঠিত হয়। ১৮৬২ সালে শবদাহের জন্য মন্দিরের অদূরে নির্মিত হয় কেওড়াতলা মহাশ্মশান। বাংলার বহু বিশিষ্ট ব্যক্তিত্বের শেষকৃত্য সম্পন্ন হয়েছে এই শ্মশানে। এখানকার শ্মশানকালী পূজা বিখ্যাত।
সঠিক অনুচ্ছেদ শিরোনাম কোনটি?
titleA. মূর্তি
titleB. পূজা
titleC. ইতিহাস
titleD. পৌরাণিক কিংবদন্তি
উত্তর: titleC